සුදු අම්මාගේ දෑත කඩිසරය. පැදුරු විවීමට රටා දැමීමට උපන් දෑතකි ඒ. බහ තෝරන්න පටන්ගත් දා සිට සිබිල් දිව ගියේ සුදු අම්මා අසලටය. සුදු අම්මා වියන පැදුර අසල ඉඳ ගන්නා සිබිල් නොයෙකුත් ප්‍රශ්න නැගුවාය. සුදු අම්මාගේ දෑත පැදුරු වියන්නට දක්ෂය. කට කතන්දර කීමට ද දක්ෂය. පැදුර වර්ණවත් වියමනෙන් ඔප කරන අතරතුර ඇය කතන්දර කීවාය. පැදුරු වියමන් බැලීමටත් කතන්දර ඇසීමටත් සිබිල් මොනතරම් ප්‍රිය කළා ද? ගම දාල කොළඹට එන්නට මට දුක හිතුනෙම ඒකයි. ගමේ සුන්දර දේවල්වලින් මම ඈත් වුණා. ඒත් ඒවා මගේ හිතෙන් නම් ඈත් වුණේ නැහැ. සිබිල් ළමා කාලය මතකයට නගයි. අම්මා මම චිත්‍ර අඳිනවාට විරුද්ධ වුණා. මුල් ගුරුතුමිය මම කවි ලියනවාට විරුද්ධ වුණා. මම දෙකම නතර කළේ නැහැ. අදත් ඇගේ වචනවල ඇත්තේ අධිෂ්ඨානයෙන් යුත් උද්යෝගයකි. එදත් එය එසේම වන්නට ඇතැයි මට සිතේ.
බහ තෝරන්න පටන්ගත් දා සිට සුදු අම්මා අසලට දිව ගියේ කවුද
සිබිල්